CELEX: 32009D0254
Language: hu
Date: 2009-03-20 00:00:00
Title: 2009/254/EK: A Bizottság határozata ( 2009. március 20. ) a 2008/855/EK határozatnak a németországi klasszikus sertéspestissel kapcsolatos járványügyi intézkedések tekintetében történő módosításáról (az értesítés a C(2009) 1668. számú dokumentummal történt) (EGT-vonatkozású szöveg)

21.3.2009   
            
            
               HU
            
            
               Az Európai Unió Hivatalos Lapja
            
            
               L 75/22
            
         
      A BIZOTTSÁG HATÁROZATA
   
   (2009. március 20.)
   a 2008/855/EK határozatnak a németországi klasszikus sertéspestissel kapcsolatos járványügyi intézkedések tekintetében történő módosításáról
   (az értesítés a C(2009) 1668. számú dokumentummal történt)
   (EGT-vonatkozású szöveg)
   (2009/254/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   mivel:
   
               (1)
            
            
               Az egyes tagállamokban előforduló klasszikus sertéspestissel kapcsolatos járványügyi intézkedésekről szóló, 2008. november 3-i 2008/855/EK bizottsági határozat (3) járványügyi intézkedéseket ír elő az említett határozat mellékletében felsorolt tagállamokban, illetve régióikban előforduló klasszikus sertéspestissel kapcsolatban.
            
         
               (2)
            
            
               Németország tájékoztatta a Bizottságot a betegségnek Észak-Rajna–Vesztfália és Rajna-vidék–Pfalz tartomány egyes területein a vaddisznóállomány körében a közelmúltban tapasztalt kialakulásáról.
            
         
               (3)
            
            
               A tájékoztatás szerint a vaddisznók körében előforduló klasszikus sertéspestist az említett tartományok egyes területein felszámolták. Ennek megfelelően azokat a területeket, amelyeken javult a helyzet, törölni kell a 2008/855/EK határozat mellékletében szereplő listáról, és nincs többé szükség az említett határozatban előírt intézkedések alkalmazására.
            
         
               (4)
            
            
               Az egyik, Észak-Rajna–Vesztfália és Rajna-vidék–Pfalz tartomány közös határa mentén elterülő – eddig betegségtől mentes – régióban a vaddisznók klasszikus sertéspestisének új eseteit jelentették be. Ennek megfelelően az említett területeket fel kell venni a 2008/855/EK határozat mellékletében szereplő listára, és a szóban forgó határozatban előírt intézkedéseket kell alkalmazni.
            
         
               (5)
            
            
               A közösségi jogszabályok átláthatósága érdekében a 2008/855/EK határozat mellékletében szereplő lista teljes Németországra vonatkozó részének helyébe e határozat mellékletének szövege lép.
            
         
               (6)
            
            
               A 2008/855/EK határozatot ezért ennek megfelelően módosítani kell.
            
         
               (7)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2008/855/EK határozat mellékletének Németországra vonatkozó része helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2009. március 20-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 395., 1989.12.30., 13. o.
   
      (2)  HL L 224., 1990.8.18., 29. o.
   
      (3)  HL L 302., 2008.11.13., 19. o.
   
      MELLÉKLET
      
         „1.   Németország
         A.   Rajna-vidék–Pfalz tartományban:
         
                     a)
                  
                  
                     Ahrweiler körzetben: Adenau és Altenahr települések;
                  
               
                     b)
                  
                  
                     Vulkaneifel tartományi körzetben: Obere Kyll településszövetség közigazgatási területén Birgel, Esch, Feusdorf és Jünkerath helységek; Hillesheim településszövetség közigazgatási területén Berndorf, Dohm-Lammersdorf, Hillesheim, Kerpen, Nohn, Oberehe-Stroheich, Üxheim, Walsdorf és Wiesbaum helységek; Daun településszövetség közigazgatási területén Dreis-Brück helység; Kelberg településszövetség közigazgatási területén Beinhausen, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Neichen, Nitz, Reimerath és Welcherath helységek;
                  
               
                     c)
                  
                  
                     Altenkirchen és Neuwied körzet;
                  
               
                     d)
                  
                  
                     Westerwald körzetben: Bad Marienberg, Hachenburg, Ransbach-Baumbach, Rennerod, Selters, Wallmerod és Westerburg települések; Höhr-Grenzhausen településszövetség területe az A48-as autópályától északra, Montabaur település az A3-as autópályától északra, valamint Wirges település az A48-as és az A3-as autópályától északra.
                  
               B.   Észak-Rajna–Vesztfália tartományban:
         
                     a)
                  
                  
                     Euskirchen körzetben: Bad Münstereifel város; Mechernich város közigazgatási területén Antweiler, Harzheim, Holzheim, Lessenich, Rißdorf, Wachendorf és Weiler am Berge helységek; Euskirchen város közigazgatási területén Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim és Stotzheim helységek; Nettersheim közigazgatási területén Bouderath, Buir, Engelgau, Frohngau, Holzmühlheim, Pesch, Tondorf és Roderath helységek; Dahlem közigazgatási területén Dahlem helység és Blankenheim község, Blankenheimer Wald helység kivételével;
                  
               
                     b)
                  
                  
                     Rhein-Sieg körzetben: Meckenheim város közigazgatási területén Ersdorf és Altendorf helységek; Rheinbach város közigazgatási területén Oberdrees, Niederdrees, Wormersdorf, Todenfeld, Hilberath, Merzbach, Irlenbusch, Queckenberg, Kleinschlehbach, Großschlehbach, Loch, Berscheidt, Eichen és Kurtenberg helységek; Swisttal közigazgatási területén Miel és Odendorf helységek; Bad Honnef, Königswinter, Hennef (Sieg), Sankt Augustin, Niederkassel, Troisdorf, Siegburg és Lohmar városok és Neunkirchen-Seelscheid, Eitorf, Ruppichteroth, Windeck és Much községek;
                  
               
                     c)
                  
                  
                     Siegen-Wittgenstein körzetben: Kreuztal közigazgatási területén Krombach, Eichen, Fellinghausen, Osthelden, Junkernhees és Mittelhees helységek; Siegen város közigazgatási területén Sohlbach, Dillnhütten, Geisweid, Birlenbach, Trupbach, Seelbach, Achenbach, Lindenberg, Rosterberg, Rödgen, Obersdorf, Eisern és Eiserfeld helységek; Freudenberg, Neunkirchen és Burbach községek; Wilnsdorf közigazgatási területén Rinsdorf és Wilden helységek;
                  
               
                     d)
                  
                  
                     Olpe körzetben: Drolshagen város közigazgatási területén Drolshagen, Lüdespert, Schlade, Hützemert, Feldmannshof, Gipperich, Benolpe, Wormberg, Gelsingen, Husten, Halbhusten, Iseringhausen, Brachtpe, Berlinghausen, Eichen, Heiderhof, Forth és Buchhagen helységek; Olpe város közigazgatási területén Olpe, Rhode, Saßmicke, Dahl, Friedrichsthal, Thieringhausen, Günsen, Altenkleusheim, Rhonard, Stachelau, Lütringhausen és Rüblinghausen helységek; Wenden község;
                  
               
                     e)
                  
                  
                     Märkische körzetben: Halver, Kierspe és Meinerzhagen városok;
                  
               
                     f)
                  
                  
                     Remscheid város közigazgatási területén Halle, Lusebusch, Hackenberg, Dörper Höhe, Niederlangenbach, Durchsholz, Nagelsberg, Kleebach, Niederfeldbach, Endringhausen, Lennep, Westerholt, Grenzwall, Birgden, Schneppendahl, Oberfeldbach, Hasenberg, Lüdorf, Engelsburg, Forsten, Oberlangenbach, Niederlangenbach, Karlsruhe, Sonnenschein, Buchholzen, Bornefeld és Bergisch Born helységek;
                  
               
                     g)
                  
                  
                     Köln és Bonn város közigazgatási területén a Rajna-folyó jobb partján elhelyezkedő települések;
                  
               
                     h)
                  
                  
                     Leverkusen város;
                  
               
                     i)
                  
                  
                     Rheinisch-Bergische körzet;
                  
               
                     j)
                  
                  
                     Oberbergische körzet.”